CELEX: 52015XC0207(01)
Language: mt
Date: 2015-02-07 00:00:00
Title: Avviż ta’ Informazzjoni — Konsultazzjoni Pubblika — Indikazzjoni Ġeografika mir-Repubblika tal-Afrika t’Isfel

7.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/3
            
         AVVIŻ TA’ INFORMAZZJONI — KONSULTAZZJONI PUBBLIKA
   Indikazzjoni Ġeografika mir-Repubblika tal-Afrika t’Isfel
   (2015/C 45/03)
   Fi ħdan il-finalizzazzjoni, li għadha għaddejja, ta’ ftehim mar-Repubblika tal-Afrika t’Isfel f’forma ta’ Protokoll dwar il-protezzjoni tal-indikazzjonijiet ġeografiċi (minn hawn ’il quddiem “il-Protokoll”), l-awtoritajiet tal-Afrika t’Isfel ipprovdew informazzjoni addizzjonali dwar Indikazzjoni Ġeografika (IĠ) għal prodott agrikolu li ġie ppreżentat biex jiżdied, għall-protezzjoni skont il-Protokoll, mal-lista ppubblikata fl-avviż 2014/C051/09 (1). Il-Kummissjoni Ewropea bħalissa qed tikkunsidra jekk din l-IĠ, li hija annessa hawn, għandhiex tkun protetta skont il-Protokoll bħala IĠ fi ħdan it-tifsira tal-Artikolu 22(1) tal-Ftehim TRIPS.
   Il-Kummissjoni tistieden lil kull Stat Membru jew pajjiż terz, jew kull persuna fiżika jew legali li għandha interess leġittimu, hija residenti jew stabbilita fi Stat Membru jew f’pajjiż terz, biex topponi t-tali protezzjoni billi tibgħat dikjarazzjoni debitament sostanzjata.
   Id-dikjarazzjonijiet ta’ oppożizzjoni għandhom jaslu għand il-Kummissjoni fi żmien xahrejn mid-data ta’ din il-pubblikazzjoni. Id-dikjarazzjonijiet ta’ oppożizzjoni għandhom jintbagħtu f’dan l-indirizz elettroniku:
   AGRI-A3-GI@ec.europa.eu
   Id-dikjarazzjonijiet ta’ oppożizzjoni għandhom jiġu eżaminati biss jekk jaslu fil-limitu taż-żmien stabbilit hawn fuq u jekk dawn juru li l-protezzjoni tal-isem propost:
   
               (a)
            
            
               se tkun f’kunflitt mal-isem ta’ razza ta’ annimal u b’hekk tista’ tfixkel lill-konsumatur dwar l-oriġini vera tal-prodott;
            
         
               (b)
            
            
               tkun kompletament jew parzjalment omonima mal-protezzjoni ta’ isem li diġà huwa protett fl-Unjoni skont ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (2), jew tkun tinsab fil-ftehimiet li l-Unjoni kkonkludiet mal-pajjiżi li ġejjin:
               
                           —
                        
                        
                           L-Iżvizzera (3)
                           
                        
                     
                           —
                        
                        
                           Il-Korea (4)
                           
                        
                     
                           —
                        
                        
                           L-Amerika Ċentrali (5)
                           
                        
                     
                           —
                        
                        
                           Il-Kolombja u l-Perù (6)
                           
                        
                     
                           —
                        
                        
                           Il-Montenegro (7)
                           
                        
                     
                           —
                        
                        
                           Il-Bożnija-Ħerzegovina (8)
                           
                        
                     
                           —
                        
                        
                           Is-Serbja (9)
                           
                        
                     
                           —
                        
                        
                           Il-Moldova (10)
                           
                        
                     
                           —
                        
                        
                           Il-Georgia (11)
                           
                        
                     
         
               (c)
            
            
               fid-dawl tar-reputazzjoni tal-marka kummerċjali, tal-fatt li l-marka kummerċjali tkun magħrufa sew u minħabba t-tul ta’ żmien li ilha tintuża, tqarraq lill-konsumatur dwar l-identità vera tal-prodott;
            
         
               (d)
            
            
               tipperikola l-eżistenza ta’ isem kompletament jew parzjalment identiku jew ta’ marka kummerċjali jew l-eżistenza ta’ prodotti li jkunu ilhom fis-suq b’mod legali għal mill-inqas ħames snin qabel id-data tal-pubblikazzjoni ta’ dan l-avviż.
            
         
               (e)
            
            
               jew jekk jistgħu jingħataw dettalji li minnhom wieħed jista’ jikkonkludi li l-isem li għalih qed titqies il-protezzjoni huwa ġeneriku.
            
         Il-kriterji msemmija hawn fuq għandhom ikunu evalwati b’rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti.
   
      (1)  ĠU C 51, 22.2.2014, p. 22.
   
      (2)  ĠU L 343, 14.12.2012, p. 1.
   
      (3)  Id-Deċiżjoni 2002/309/KE, Euratom tal-Kunsill u tal-Kummissjoni dwar il-ftehim dwar kooperazzjoni xjentifika u teknoloġika, tal-4 ta’ April 2002 dwar il-konklużjoni tas-seba’ Ftehim mal-Konfederazzjoni Żvizzera (ĠU L 114, 30.4.2002, p. 1), u b’mod partikulari l-Anness 7 tal-Ftehim bejn il-Komunità Ewropea u l-Konfederazzjoni Żvizzera dwar il-Kummerċ fi Prodotti Agrikoli — l-Anness 7.
   
      (4)  Id-Deċiżjoni tal-Kunsill 2011/265/UE tas-16 ta’ Settembru 2010 dwar l-iffirmar, f’isem l-Unjoni Ewropea, u l-applikazzjoni provviżorja tal-Ftehim ta’ Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra (ĠU L 127, 14.5.2011, p. 1).
   
      (5)  Il-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra (ĠU L 346, 15.12.2012, p. 3).
   
      (6)  Il-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra (ĠU L 354, 21.12.2012, p. 3).
   
      (7)  Id-Deċiżjoni tal-Kunsill 2007/855/KE tal-15 ta’ Ottubru 2007 dwar l-iffirmar u l-konklużjoni tal-Ftehim Provviżorju dwar il-kummerċ u materji relatati mal-kummerċ bejn il-Komunità Ewropea, minn naħa waħda, u r-Repubblika tal-Montenegro, min-naħa l-oħra (ĠU L 345, 28.12.2007, p. 1).
   
      (8)  Id-Deċiżjoni tal-Kunsill 2008/474/KE tas-16 ta’ Ġunju 2008 dwar il-konklużjoni tal-Ftehim Temporanju dwar il-kummerċ u materji relatati mal-kummerċ bejn il-Komunità Ewropea, minn naħa, u l-Bożnija u Ħerzegovina, min-naħa l-oħra (ĠU L 169, 30.6.2008, p. 10) — Il-Protokoll 6.
   
      (9)  Id-Deċiżjoni tal-Kunsill 2010/36/KE tal-29 ta’ April 2008 dwar l-iffirmar u l-konklużjoni tal-Ftehim Provviżorju dwar il-kummerċ u materji relatati mal-kummerċ bejn il-Komunità Ewropea, minn naħa waħda, u r-Repubblika tas-Serbja, min-naħa l-oħra (ĠU L 28, 30.1.2010, p. 1).
   
      (10)  Id-Deċiżjoni tal-Kunsill 2013/7/UE tat-3 ta’ Diċembru 2012 dwar il-konklużjoni tal-Ftehim bejn l-Unjoni Ewropea u r-Repubblika tal-Moldova dwar il-protezzjoni ta’ indikazzjonijiet ġeografiċi ta’ prodotti agrikoli u oġġetti tal-ikel (ĠU L 10, 15.1.2013, p. 3).
   
      (11)  Id-Deċiżjoni tal-Kunsill 2012/164/UE tal-14 ta’ Frar 2012 dwar il-konklużjoni tal-Ftehim bejn l-Unjoni Ewropea u l-Georgia dwar il-protezzjoni ta’ indikazzjonijiet ġeografiċi ta’ prodotti agrikoli u oġġetti tal-ikel (ĠU L 93, 30.3.2012, p. 1).
   
      ANNESS
      
                  Tip ta’ prodott
               
               
                  Isem kif inhu protett fl-Afrika t’Isfel
               
            
                  prodott tal-laħam
               
               
                  Karoo meat of origin